Plaasaanvaller swaar gestraf | Maroela Media
Billy van Rooyen en sy vrou, Karlien. Foto: Facebook
Thulani Hloniphani Sibiya (38) is Woensdag swaar gevonnis nadat hy vroeër skuldig bevind is aan die moord op Billy van Rooyen (37) en sy skoonpa, Ronnie Lombard (62), verlede jaar op hul plaas naby Vryheid.
Kapt. Nqobile Gwala, provinsiale polisiewoordvoerder van KwaZulu-Natal, het Woensdag gesê Sibiya het in die Madadeni-hooggeregshof verskyn waar hy twee lewenslange tronkstrafvonnisse opgelê is met ŉ bykomende tronkstraf van 40 jaar.
Sibiya se vonnis volg nadat hy skuld beken het op twee aanklagte van moord, twee van poging tot moord, een van gewapende roof en een van ontvoering.
Altesaam agt verdagtes is in hegtenis geneem nadat ŉ groep mans in April verlede jaar op die plaas in die Swart Umfolozi-distrik, naby Gluckstadt, toegeslaan het.
Maroela Media het vroeër berig Van Rooyen en Lombard is doodgeskiet en twee familielede is in die aanval beseer. Die verdagtes het met ŉ onbevestigde bedrag kontant gevlug. Die saak is by die Gluckstadt-polisie ingedien waarna die ondersoek deur die provinsiale taakspan oorgeneem is.
Ses van die verdagtes is steeds in aanhouding en hul verhoor is van die middel van April tot die middel van Mei volgende jaar op die hofrol geplaas.
Die sewende verdagte, Bongani Miya (36), is ure ná sy inhegtenisneming in aanhouding dood. Die polisie het vroeër gesê hy het homself glo in ŉ toilethokkie met ŉ bedlaken opgehang.
KwaZulu-Natal plaasaanvalle vryheid
Verstopte drein lei tot gru-vonds
Boer, vrou en tuinwerker op plaas aangeval
Sunette · 1 jaar gelede
Well done. Die res mag nie minder as 14 jaar kry nie al het hul nie die sneller getrek nie.
Albatros · 1 jaar gelede
Moet se hier stem ek met jou saam. As jy van poging tot moord aangekla (en skuldig bevind) word omdat jy iemand in n hout boks gesit het — dan maak die feit dat jy met n aanval op n plaas gehelp (of teenwoordig was), jou beslis ook skuldig aan poging tot moord — en jy verdien niks minder as 14 jaar tronkstraf.
Peet · 1 jaar gelede
Doodstraf, hoekom moet ek betaal vir sy vry verblyf en kos?
Annetjie Keyser · 1 jaar gelede
Dis goed om te weet dat daar swaarder straf gegee word vir die sinnelose moorde. Hoop net dat hulle al die skuldiges wat op vryevoet is sal aankeer.
JG · 1 jaar gelede
Nie goed genoeg nie…hulle moet almal die tou kry…
DMC de Koker · 1 jaar gelede
Stem saam met jou!
Carel · 1 jaar gelede
Check iemand op of al die misdadigers wel fisies hul vonnisse uitdien
Franck · 1 jaar gelede
Ek dink dit is belangrik dat iemand soos Afriforum dalk ondersoek doen ek kyk of die plaasaanvallers wel hul vonnisse uitdien en nie vroeg vrygelaat word met ‘n pasella lappie grond en vetgemaakte bees daarby nie…
Elmarié Hager · 1 jaar gelede
Ek is bitter dankbaar vir die swaar straf, maar die doodstraf sou goedkoper vir die belastingbetaler gewees het.
Sus · 1 jaar gelede
Dis reg! Hou hulle net daar. Sterkte aan die familie.
Amanda · 1 jaar gelede
En nou is hy goed versorg vir die res van sy lewe. Die tronke gaan so vol raak, die belasting betalers sal nog tronke moet bou.
Nessa · 1 jaar gelede
Nie goed genoeg nie 40 jaar???
Alten · 1 jaar gelede
Nee. Twee lewenslange tronkstrawwe met ‘n BYKOMENDE 40 jaar.
Lodewyk · 1 jaar gelede
Jaag hulle almal in `n kamp met draad rondom en uitkyk punte om ontsnapping te voorkom.
Hulle wil soos diere optree dus moet hulle in `n kamp gejaag word. hulle moet self sien waar kom hul kos en water vandaan.
Wie is ontvoer, in vorige berigte word dit ook nie genoem nie.
Helene Heyns · 1 jaar gelede
Hoop nie die vonnisse word gelyktydig uitgedien nie want dan is hy kort voor lank weer op straat.
Hansie · 1 jaar gelede
Ek stem absoluut vir die doodstraf. Dit sal wetteloosheid verlaag.
jim goetze · 1 jaar gelede
Men zou bang zijn om nog vrienden te bezoeken in zuid afrika !
Lier / België.
elzette · 1 jaar gelede
Ek is net bly hulle is nie dood gemaak nie…ons lewe in n tyd waar mens dankbaar is vir elke lewe wat gespaar word. dis weird dat die mense lewe…n bakkie kan mens vervang…nie n lewe. dankie julle rowers dat die mense nie doodgemaak is.
Billy en sy skoonpa is vermoor!